“የሲንቄ/ሲቆ ባህላዊ ስነስርአት ምንነት እና በኦሮሞ ማህበረሰብ ዘንድ ያላት ሚና” በሚል ርዕስ የተዘጋጀ መጽሐፍ ተመረቀ
 “የሲንቄ/ሲቆ ባህላዊ ስነስርአት ምንነት እና በኦሮሞ ማህበረሰብ ዘንድ ያላት ሚና” በሚል ርዕስ የተዘጋጀ መጽሐፍ በዛሬው ዕለት ተመረቀ፡፡የባህል እና ቱሪዝም ሚኒስቴር ከኦሮሚያ ባህል እና ቱሪዝም ቢሮ ጋር በመተባበር የግጭት መፍትሔ የሆነችውን የስንቄን ባህላዊ ስነስርአት ምንነት ለማህበረሰቡ ለማስተዋወቅ ብሎም ለትውልድ ለማስተላለፍ በጥናት ተደግፎ ለህትመት የበቃ መጽሐፍ ስለመሆኑ ታውቋል።በምረቃ ስነስርአት ላይ የተገኙት የኢፌዴሪ ባህል እና ቱሪዝም ሚኒስትር ዶ/ር ሂሩት ካሳው የሀደ ስንቄ ባህላዊ ስነስርአት ለሰላም የቆመ በመሆኑ ከአማረኛ ቋንቋ በዘለለ ባህላችንን ለአለም ለማሳወቅ በእንግሊዝኛ ቋንቋ እየተዘጋጀ ነው ብለዋል፡፡የሰላም ምልክት የሆነችውን የሀደ ስንቄ በትር ከያዝን ጦርነቱ ወደ እርቅ ይቀየራል፤ ሰላም ምልክታችንም ይሆናል ሲሉ ዶ/ር ሂሩት ተናግረዋል።በመጽሐፍ ምረቃ ስነስርአቱ ላይ የተገኙት የኦሮሚያ ክልል ባህል እና ቱሪዝም ቢሮ ኃላፊ አቶ ከበደ ደሲባ በበኩላቸው፣ ሴቶች እናትም፣ እህትም፣ ሚስትም ልጅም ናቸው፤ ለሀገራችን ሰላም ሀደ ስንቄ መፍትሄ ናት ብለዋል።(በቁምነገር አህመድ)